1. ΝΟΜΟΣ υπ’ αριθ. 1468 της 2/7 Αυγ. 1950 Περί ιδρύσεως Δημοσίας Επιχειρήσεως Ηλεκτρισμού. Άρθρ.1.-1.Ιδρύεται Οργανισμός υπό την επωνυμίαν «Δημόσια Επιχείρησις Ηλεκτρισμού», σκοπόν έχων την κατασκευήν και εκμετάλλευσιν υδροηλεκτρικών και θερμοηλεκτρικών εργοστασίων καθ’ άπασαν την χώραν, την εγκατάστασιν εθνικού δικτύου προς μεταφοράν της παραγομένης ηλεκτρικής ενεργείας και την διάθεσιν αυτής. 2.Ο Οργανισμός ούτος αποτελεί δημοσίαν επιχείρησιν ανήκουσαν εξ ολοκλήρου εις το Ελληνικόν Δημόσιον, λειτουργούσαν χάριν του Δημοσίου συμφέροντος, αλλά κατά τους κανόνας της ιδιωτικής οικονομίας, απολαμβάνουσαν διοικητικής και οικονομικής αυτοτελείας, τελούσαν όμως υπό των ανωτάτην εποπτείαν και τον έλεγχον του Κράτους. Τα της οργανώσεως και λειτουργίας αυτής θέλουσι ρυθμισθή δια Β. Δ/τος εφ’ άπαξ εκδιδομένου προτάσει του Υπουργικού Συμβουλίου και εισηγήσει του Υπουργού Συντονισμού. 3.Ειδικώς η Δημοσία Επιχείρησις Ηλεκτρισμού υποχρεούται όπως: α)Διασφαλίση την οικονομικήν αυτάρκειαν αυτής. β)Παρέχη την παραγομένην ηλεκτρικήν ενέργειαν προς τους αγροτικούς και αστικούς πληθυσμούς εις την ευθυνοτέραν δυνατήν τιμήν, ενεργούσα βάσει υγιών εμπορικών αρχών, εντός των πλαισίων της γενικωτέρας οικονομικής πολιτικής της Χώρας. γ)Αποφεύγη τας αδικαιολογήτους διακρίσεις κατά την παροχήν ηλεκτρικής ενεργείας μεταξύ των διαφόρων περιοχών της Χώρας και κατά τον καθορισμόν των τιμολογίων μεταξύ καταναλωτών της αυτής κατηγορίας. δ)Διαθέτη τα πραγματοποιούμενα έσοδα μετά την αφαίρεσιν κρατήσεων προς σχηματισμόν αποθεματικών, αποκλειστικώς προς τελειοποίησιν  και συμπλήρωσιν των εγκαταστάσεων, βελτίωσιν των όρων εξυπηρετήσεως του κοινού και μείωσιν της τιμής της ηλεκτρικής ενεργείας, απαγορευομένης της διαθέσεως αυτών δια σκοπόν ξένον προς τους υπό του παρόντος καθοριζομένους σκοπούς αυτής. Άρθρ.2.-1.Η Δημοσία Επιχείρησις Ηλεκτρισμού θα έχη το αποκλειστικόν προνόμιον: Α΄.Της κατασκευής, λειτουργίας και εκμεταλλεύσεως: «α.Υδροηλεκτρικών εργοστασίων παραγωγής ηλεκτρικής ενέργειας, με τη δύναμη των ρεόντων υδάτων, των ποταμών και λιμνών». Η περίπτ. α΄ αντικαταστάθηκε ως άνω από το πρώτο εδάφιο παρ. 2 άρθρ. 16 Νόμ. 1739/18-20 Νοεμ. 1987 (ΦΕΚ Α΄ 201), τόμ. 16Α σελ. 494,21. Με το δεύτερο εδάφιο της ίδιας άνω παρ. 2 άρθρ. 16 ορίστηκε ότι οι ποσότητες νερού που η Δ.Ε.Η. κρίνει αναγκαίες για την εκπλήρωση των σκοπών της προτείνονται από την ίδια για την ένταξη στα προγράμματα ανάπτυξης των υδατικών πόρων της χώρας. β)«Θερμικών Εργοστασίων Παραγωγής Ηλεκτρικής Ενέργειας. Εις την περίπτωσιν ταύτην θέλει χρησιμοποιεί κατά προτίμησιν εγχωρίους καυσίμους ύλας. Ωσαύτως Εργοστασίων Παραγωγής Ηλεκτρικής Ενεργείας δια της καθ’ οιονδήποτε τρόπον χρησιμοποιήσεως της Πυρηνικής Ενεργείας». Το εδάφ. β΄ αντικατεστάθη ως άνω δια του άρθρ. 1 Α.Ν. 100/1967 (κατωτ. αριθ. 19). γ)Εθνικού δικτύου μεταφοράς του ηλεκτρικού ρεύματος συνδέοντος τα ηλεκτροπαραγωγικά ταύτα εργοστάσια με τας διαφόρους προς εξυπηρέτησιν περιοχάς. δ)Των αναγκαίων γραμμών και δικτύων διανομής του ηλεκτρικού ρεύματος από το εθνικόν δίκτυον μέχρι των κέντρων καταναλώσεως. (Αντί για τη σελ. 209(γ) Σελ. 209(δ) Τεύχος 1406 Σελ. 1 Δημόσια Επιχείρηση Ηλεκτρισμού 13.Δ.η.1 Β΄.«Της διανομής της ηλεκτρικής ενεργείας μέσω πρωτογενών και δευτερογενών δικτύων διανομής και των σχετικών υποσταθμών προς πώλησιν εις τους καταναλωτάς. Εφ’ όσον η Δημοσία Επιχείρησις Ηλεκτρισμού δεν προτίθεται εν τη συγκεκριμένη περιπτώσει ν’ ασκήση το προνόμιον διανομής, το Δημόσιον δύναται να παραχωρή το προνόμιον τούτο προσωρινώς και δια χρονικόν διάστημα μη υπερβαίνον την εικοσαετίαν εις Δήμους και Κοινότητας και εις συνεταιρισμούς κατά προτίμησιν, ως και εις ιδιωτικάς επιχειρήσεις. Εν εκάστη τοιαύτη περιπτώσει, η παραχώρησις καλύπτει υποχρεωτικώς την παρά της Δημοσίας Επιχειρήσεως οριζομένην περιοχήν, διέπεται δε υποχρεωτικώς εκτός των υπό της κειμένης νομοθεσίας προβλεπομένων όρων και υπό των παρά της Δημοσίας Επιχειρήσεως καθοριζομένων τεχνικών, οργανωτικών, οικονομικών και τιμολογιακών όρων». 2.Το προνόμιον τούτο περιορίζεται εν τω μέτρω των δεσμεύσεων, όσαι απορρέουν δια το Δημόσιον εκ συμβάσεων παραχωρήσεως περί παραγωγής, μεταφοράς και διανομής ηλεκτρικής ενεργείας, συνωμολογημένων ήδη μετά τρίτων. Κατά την λήξιν όμως ή την οπωσδήποτε λύσιν των συμβάσεων τούτων, το προνόμιον της Δημοσίας Επιχειρήσεως εκτείνεται αυτοδικαίως και εις τας υπό του αναδόχου εξυπηρετουμένας περιοχάς. Δικαιώματα εξαγοράς ανήκοντα εις το Δημόσιον εκ συνωμολογημένων μετά τρίτων συμβάσεων παραχωρήσεως περί παραγωγής, μεταφοράς και διανομής ηλεκτρικής ενεργείας, περιέρχονται από της ισχύος του παρόντος Νόμου εις την Δημοσίαν Επιχείρησιν Ηλεκτρισμού. 3.Υφιστάμεναι επιχειρήσεις ηλεκτρισμού υποχρεούνται όπως προσαρμόσουν την λειτουργίαν αυτών από απόψεως εξυπηρετουμένης περιοχής, ως και από απόψεως τεχνικής, οργανωτικής και οικονομικής προς τας υποδείξεις της Δημοσίας Επιχειρήσεως Ηλεκτρισμού ή τη υποδείξει ταύτης, να συγχωνευθούν μετ’ άλλων επιχειρήσεων, ώστε ν’ αποτελέσουν μεγαλυτέρας επιχειρήσεις, λειτουργούσας κατά τα εν τη παραγρ. 1 Β΄ του παρόντος άρθρου οριζόμενα. Εν περιπτώσει αρνήσεως να συμμορφωθώσι προς τας κατά τα ανωτέρω υποδείξεις της Δημοσίας Επιχειρήσεως Ηλεκτρισμού, αι επιχειρήσεις αύται δύνανται ν’ απαλλοτριωθώσιν αναγκαστικώς υπέρ ταύτης, της Δημοσίας Επιχειρήσεως υποχρεουμένης εν τοιαύτη περιπτώσει να καταβάλη τας σχετικάς αποζημιώσεις. Σελ. 210(δ) Τεύχος 1406 Σελ. 2 Επιτρέπεται συμμετοχή της Δημοσίας Επιχειρήσεως Ηλεκτρισμού εις τας εκ της συγχωνεύσεως πλειόνων επιχειρήσεων ηλεκτρισμού σχηματιζομένας μεγαλυτέρας επιχειρήσεις, κατά τα εν τω προηγουμένω εδαφίω οριζόμενα. Οι όροι της τοιούτης συμμετοχής ρυθμίζονται δια Κανονισμού». «4.Οι όροι υφ’ ους η Δημοσία Επιχείρησις Ηλεκτρισμού δύναται να παραχωρή εις τρίτους, δια χρονικόν διάστημα μη υπερβαίνον την εικοσαετίαν, την άσκησιν των κατά την παρ. 1 Α΄ του παρόντος άρθρου προνομίων αυτής, ορίζονται δια Κανονισμού. Δια του αυτού Κανονισμού θέλουσι ρυθμισθή οι όροι υφ’ ους η Δημοσία Επιχείρησις Ηλεκτρισμού δύναται να παραχωρή εις τρίτους την εκμετάλλευσιν ανηκόντων αυτή δικτύων διανομής. 5.Δια Β.Δ/των εκδιδομένων, προτάσει του «Υπουργού Ανάπτυξης», μετά σύμφωνον γνώμην της Δημοσίας Επιχειρήσεως Ηλεκτρισμού, δύνανται να εξαιρεθώσιν εν όλω ή εν μέρει των κατά το παρόν άρθρον προνομίων, επί ωρισμένον χρόνον, εκμεταλλεύσεις εις ωρισμένας περιοχάς της Επικρατείας». Το εδάφ. Β΄ της παρ. 1 και αι παρ. 2 και 3 αντικατεστάθησαν ως άνω και αι παρ. 4 και 5 προσετέθηκαν δια του άρθρ. 1 Α.Ν. 1672/1951. Βάσει της άνω διατάξεως, εξηρέθη των προνομίων της Δ.Ε.Η. επί μίαν δεκαετίαν άπασα η νησιωτική Ελλάς, πλην των νήσων Ευβοίας, Λευκάδος, Κρήτης, Λέσβου και Χίου (Β.Δ. 13/26 Μαρτ. 1953) και η νήσος Χίος επί μίαν εικοσαετίαν (Β.Δ. 2/22 Δεκ. 1954). Οι μέσα σε «» λέξεις της παρ. 5 αντικαταστάθηκαν ως άνω από την παρ. 47 άρθρ. 1 Νόμ. 2412/14-17 Ιουν. 1996 (ΦΕΚ Α΄123) Τόμ. 1 σελ. 84,347. 13.Δ.η.1 Δημόσια Επιχείρηση Ηλεκτρισμού Άρθρ.3.-1.Το αρχικόν κεφάλαιον της Δημοσίας Επιχειρήσεως Ηλεκτρισμού θα σχηματισθή: α)Εκ των κεφαλαίων εις συνάλλαγμα, δραχμάς, μηχανήματα, υλικά και υπηρεσίας των παρεχομένων εκ του Ευρωπαϊκού Προγράμματος Ανορθώσεως της Αμερικανικής Βοηθείας, εκ των Ιταλικών Επανορθώσεων ή άλλων πόρων του Προγράμματος Ανασυγκροτήσεως. β)Των εκ του Κρατικού Προϋπολογισμού συμπληρωματικώς διατεθησομένων κεφαλαίων προς εκτέλεσιν των σκοπών της Δημοσίας Επιχειρήσεως Ηλεκτρισμού. «Τα εν λόγω κεφάλαια εγγράφονται εις τον Προϋπολογισμόν επενδύσεων και ανέρχονται ετησίως εις ποσοστόν 5-8% επί του συνολικού ύψους του κατά το αντίστοιχον έτος εγκεκριμένου προγράμματος της ΔΕΗ. Το εντός των ανωτέρω ορίων ακριβές ποσόν της συνεισφοράς του προγράμματος δημοσίων επενδύσεων καθορίζεται κατ’ έτος δια κοινής αποφάσεως των Υπουργών Συντονισμού και Προγραμματισμού και Βιομηχανίας». Η ανωτέρω εντός « » διάταξις προσετέθη δια του άρθρ. 1 Νόμ. 190/1975 (κατωτ. αριθ. 30). «γ)Εκ των κεφαλαίων εις συνάλλαγμα, δραχμάς, μηχανήματα, υλικά και υπηρεσίας των προερχομένων εκ του Ευρωπαϊκού Προγράμματος Ανορθώσεως, της Αμερικανικής Βοηθείας, εκ των Ιταλικών Επανορθώσεων ή άλλων πόρων του Προγράμματος Ανασυγκροτήσεως, των προοριζομένων δια την αποκατάστασιν, ενίσχυσιν και επέκτασιν υφισταμένων ηλεκτρικών επιχειρήσεων. Δι’ αποφάσεως των Υπουργών Συντονισμού και Βιομηχανίας, δημοσιευομένης εις την Εφημερίδα της Κυβερνήσεως, θέλουσι ρυθμισθή δια της αποδόσεως εις την Δημοσίαν Επιχείρησιν Ηλεκτρισμού των εκ των κεφαλαίων τούτων χορηγηθέντων ήδη δανείων. Οι όροι της υπό της Δημοσίας Επιχειρήσεως Ηλεκτρισμού παροχής δανείων εκ των κεφαλαίων τούτων προς υφισταμένας ηλεκτρικάς επιχειρήσεις, δια την αποκατάστασιν, ενίσχυσιν και επέκτασιν αυτών, ρυθμίζονται δια Κανονισμού. δ)Εκ της περιουσίας των ανηκουσών εις το Δημόσιον ή περιερχομένων αυτώ ηλεκτρικών επιχειρήσεων, ως και εκ των περιερχομένων εις το Δημόσιον περιουσιακών στοιχείων, κατά την οπωσδήποτε λήξιν υφισταμένων παραχωρήσεων περί παραγωγής, μεταφοράς και διανομής ηλεκτρικής ενεργείας. Βάσει της άνω διατάξεως, μεταβιβάσθη εις την Δ.Ε.Η. ο κλάδος Ηλεκτροφωτισμού της Κρατ. Επιχειρήσεως Τροχιοδρόμων και Ηλεκτροφωτισμού Θεσ/νίκης, ρυθμισθέντων των σχετικών ζητημάτων δια της υπ’ αριθ. 12685 της 23/24 Δεκ. 1952 αποφάσεως των Υπουργών Συντονισμού, Οικονομικών, Βιομηχανίας και Συγκοινωνιών. ε)Εκ παντός άλλου περιουσιακού στοιχείου παραχωρουμένου υπό του Δημοσίου προς την Δημοσίαν Επιχείρησιν Ηλεκτρισμού». Τα εδάφ. γ΄ - ε΄ προσετέθησαν δια του άρθρ. 3 Α.Ν. 1672/1951. (Μετά την σελ. 210(β) Σελ. 210,01 Τεύχος 578-Σελ. 45 Δημόσια Επιχείρηση Ηλεκτρισμού 13.Δ.η.1 13.Δ.η.1 Δημόσια Επιχείρηση Ηλεκτρισμού 2.Αι εγκαταστάσεις ως και παν άλλο περιουσιακόν στοιχείον της Δημοσίας Επιχειρήσεως Ηλεκτρισμού δεν υπόκεινται εις κατάσχεσιν ή αναγκαστικήν εκτέλεσιν. 3.Η Δημοσία Επιχείρησις Ηλεκτρισμού δεν δύναται να προβαίνη εις την συνομολόγησιν δανείων μη εξυπηρετούντων τρεχούσας ανάγκας της εκμεταλλεύσεως ει μη μετ’ έγκρισιν παρεχομένην αυτή δι’ αποφάσεως του «Υπουργού Ανάπτυξης». Οι μέσα σε «» λέξεις της παρ. 3 αντικαταστάθηκαν ως άνω από την παρ. 47 άρθρ. 1 Νόμ. 2412/14-17 Ιουν. 1996 (ΦΕΚ Α΄123) Τόμ. 1 σελ. 84,347. 4.(Καταργήθηκε από την παρ. 9 άρθρ. 9 Νόμ. 2941/12-12 Σεπτ. 2001, ΦΕΚ Α΄201, κατωτ. αριθ. 87). Άρθρ.4.-1.Η Δημοσία Επιχείρησις Ηλεκτρισμού απολαμβάνει ειδικών φορολογικών ατελειών ως και των δικαστικών προνομίων του Δημοσίου, ως τούτο θέλει ορισθή δια του υπό του άρθρ. 1 παρ. 2 του παρόντος προβλεπομένου Β. Δ/τος. 2.Πάσα εκ της κειμένης εκάστοτε νομοθεσίας παρεχομένη εις την διοίκησιν εξουσία προς αναγκαστικήν απαλλοτρίωσιν ιδιωτικής ιδιοκτησίας και εμπραγμάτων εν γένει δικαιωμάτων πάσης φύσεως δύναται να ασκηθή υπέρ της Δημοσίας Επιχειρήσεως Ηλεκτρισμού, ης οι σκοποί αναγνωρίζονται δια του παρόντος ως δημοσίας ωφελείας και ήτις υποχρεούται εις πληρωμήν των σχετικών αποζημιώσεων. Για τη διατήρηση της ισχύος της άνω παρ. 2 και την ανάλογη εφαρμογή της και υπέρ του Διαχειριστή Συστήματος Ηλεκτρικής Ενέργειας βλ. παρ. 8 άρθρ. 9 Νόμ. 2941/12-12 Σεπτ. 2001 (ΦΕΚ Α΄201), κατωτ. αριθ. 87. «3.Για την κατασκευή τεχνικών έργων και την εξόρυξη ορυκτών υλών με σκοπό την παραγωγή και μεταφορά ηλεκτρικής ενέργειας επιτρέπεται η αναγκαστική απαλλοτρίωση υπέρ του Δημοσίου δασών και δασικών εκτάσεων που ανήκουν σε φυσικά πρόσωπα ή νομικά πρόσωπα ιδιωτικού ή δημοσίου δικαίου και είναι απολύτως αναγκαία για το σκοπό αυτόν, ο οποίος αναγνωρίζεται ως σκοπός δημόσιας ωφέλειας. Η απαλλοτρίωση κηρύσσεται με κοινή απόφαση των Υπουργών Οικονομικών, Γεωργίας, Χωροταξίας, Οικισμού και Περιβάλλοντος και Ενεργείας και Φυσικών Πόρων ύστερα από πρόταση της Δημόσιας Επιχείρησης Ηλεκτρισμού που συνοδεύεται από μελέτη  αναγκαιότητας και επιπτώσεων των έργων στο περιβάλλον, φυσικό, δημιουργημένο και ανθρώπινο. Η απαλλοτρίωση συντελείται με την επιμέλεια της Δημόσιας Επιχείρησης Ηλεκτρισμού, η οποία έχει την υποχρέωση να καταβάλει τις αποζημιώσεις και τις άλλες δαπάνες. Μετά τη συντέλεση της απαλλοτρίωσης η Δημόσια Επιχείρηση Ηλεκτρισμού έχει δικαίωμα αποκλειστικής χρήσης των εκτάσεων που απαλλοτριώνονται, χωρίς άλλη διαδικασία. Η κατάληψη, εκχέρσωση ή κάλυψη των εκτάσεων αυτών από την Επιχείρηση γίνονται ύστερα από άδεια του Υπουργού Γεωργίας και περιορίζονται στην απόλυτα απαραίτητη έκταση για την εκτέλεση των έργων. Όταν οι εκτάσεις πάψουν να είναι αναγκαίες για την εκπλήρωση του σκοπού της απαλλοτρίωσης, η χρήση τους επιστρέφει στο Δημόσιο, η δε Δημόσια Επιχείρηση Ηλεκτρισμού είναι υποχρεωμένη να εκπονήσει μελέτη αποκατάστασης του περιβάλλοντος που θα προβλέπει την κατά προτεραιότητα δημιουργία δασικών εκτάσεων ή δασών. Η μελέτη, αυτή υπόκειται στην έγκριση των Υπουργών Γεωργίας και Χωροταξίας Οικισμού και Περιβάλλοντος, οι οποίοι μπορούν να την τροποποιήσουν και συμπληρώσουν ή να διατάξουν τη συμπλήρωσή της από τη ΔΕΗ. Μετά την έγκριση της μελέτης η ΔΕΗ έχει υποχρέωση να εκτελέσει αμέσως τα έργα αποκατάστασης». Η παρ. 3 προστέθηκε, ως άνω, από την παρ. 1 του άρθρ. 1 του Νόμ. 1488/25 Οκτ.-1 Νοεμ. 1984 (ΦΕΚ Α΄ 168) (κατωτ. αριθ. 42). Με την περίπτ. 1 άρθρ. 5 Νόμ. 2459/18-19 Φεβρ. 1997 (ΦΕΚ Α΄17) Τόμ. 27 σελ. 194,725, καταργήθηκαν οι απαλλαγές από τέλη κυκλοφορίας που προβλέπονται από το άνω άρθρ. 4. Με το τελευταίο εδάφιο του ιδίου άρθρου ορίστηκε ότι: «Η ισχύς του άρθρου αυτού αρχίζει από την 1 η  Ιαν. 1998». Άρθρ.5.-1.«Την ανωτάτην εποπτείαν και επίβλεψιν επί της Δημοσίας Επιχειρήσεως Ηλεκτρισμού ασκεί ο Υπουργός της Βιομηχανίας εν τω πλαισίω των διατάξεων του περί οργανώσεως της διοικήσεως της Δημοσίας Επιχειρήσεως Ηλεκτρισμού Β.Δ/τος. Τα πάσης φύσεως τιμολόγια της Δημοσίας Επιχειρήσεως Ηλεκτρισμού δεν υπόκεινται εις έγκρισιν εκ μέρους του Κράτους». Η παρ. 1 αντικατεστάθη ως άνω δια του άρθρ. 4 Α.Ν. 1672/1951. (Αντί για τη σελ. 211(α) Σελ. 211(β) Τεύχος 1406 Σελ. 3 Δημόσια Επιχείρηση Ηλεκτρισμού 13.Δ.η.1 2.Ο Υπουργός του Συντονισμού συντάσσει έκθεσιν επί τη Δ.Ε.Η. την οποίαν μετά του απολογισμού αυτής υποβάλλει εις την Βουλήν εντός τριμήνου από του πέρατος εκάστης χρήσεως. Άρθρ.6.-1.Δια του προβλεπομένου εν άρθρω 1 του παρόντος Β.Δ/τος, περί οργανώσεως της Δημοσίας Επιχειρήσεως Ηλεκτρισμού καθορισθήσονται εν λεπτομερεία: α)Η οργάνωσις και τα Διοικητικά αυτής όργανα των οποίων η σύνθεσις δέον να περιλαμβάνη εις επαρκή αναλογίαν αφ’ ενός μεν ειδικευμένα πρόσωπα αφ’ ετέρου δε εκπροσώπους των οργανωμένων παραγωγικών τάξεων και του καταναλωτικού κοινού. β)Τα κεφάλαια και οι πόροι αυτής. γ)Τα προνόμια, δικαιώματα, υποχρεώσεις και αρμοδιότητες αυτής. δ)Ο τρόπος της διαχειρίσεως, του καθορισμού των δαπανών και της διαθέσεως των εσόδων και κερδών αυτής δι’ ανάπτυξιν, βελτίωσιν και συμπλήρωσιν των έργων της. ε)Τα εσωτερικά και εξωτερικά όργανα ελέγχου της οικονομικής και τεχνικής διαχειρίσεως της επιχειρήσεως με συμμετοχήν εις τον έλεγχον και εκπροσώπων του καταναλωτικού κοινού. ς)Τα της προσλήψεως και της καταστάσεως του προσωπικού αυτής το οποίον θα χαρακτηρίζεται ως προσωπικόν δημοσίας επιχειρήσεως και δια το οποίον θα θεσπισθούν επαρκείς εγγυήσεις ως προς την υπηρεσιακήν σταδιοδρομίαν, την άσκησιν της πειθαρχικής εξουσίας και την απόλυσίν του, καθοριζομένης υποχρεωτικής συμμετοχής εις τα σχετικά συλλογικά όργανα κρίσεως και «ισοβίων» ανωτέρων δημοσίων υπαλλήλων και αντιπροσώπων του προσωπικού, και Η λέξις «ισοβίων» ετέθη αντί της «μονίμων» δια του άρθρ. 7 Α.Ν. 1672/1951. ζ)Παν εις τους σκοπούς της δημοσίας επιχειρήσεως αναγόμενον θέμα. Άρθρ.7.-1.Δια Β.Δ/τος, εκδιδομένου προτάσει του Υπουργικού Συμβουλίου εντός εξ μηνών από της δημοσιεύσεως του παρόντος, άπασαι αι δι’ αυτού παρεχόμεναι αρμοδιότητες εις τον Υπουργόν Συντονισμού μεταβιβάζονται εις έτερον αρμόδιον Υπουργείον. Σελ. 212(β) Τεύχος 1406 Σελ. 4 2.Δια του αυτού Β.Δ/τος θα καθορισθή η εις το ίδιον Υπουργείον ενοποίησις πασών των Υπηρεσιών των εχουσών αρμοδιότητας επί των καυσίμων και του ηλεκτρισμού. 3.Δια Β.Δ/των εκδιδομένων προτάσει του Υπουργού Συντονισμού δύνανται να καθορίζωνται πάσαι αι προς συμπλήρωσιν και εκτέλεσιν του παρόντος νόμου λεπτομέρειαι. Βάσει της άνω διατάξεως εξεδόθησαν: α)Β.Δ. 10/24 Απρ. 1953 περί Συμβουλίου ελέγχου της Δ.Ε.Η. όπως τροποποιήθηκε από το Β.Δ. 275/29 Απρ.-3 Μαΐου 1972 (ΦΕΚ Α΄62). β)Β.Δ. 23 Δεκ. 1953/8 Ιαν. 1954 περί ασκήσεως ανωτάτης εποπτείας επί τη Δ.Ε.Η. 4.Ο παρών νόμος ισχύει από της ημέρας της δημοσιεύσεώς του εις την Εφημερίδα της Κυβερνήσεως. 13.Δ.η.1 Δημόσια Επιχείρηση Ηλεκτρισμού 